Ubisoftin toimisto Montrealissa
Ubisoftin käyttämä logo vuoteen 2017 asti.
**Ubisoft Entertainment SA** (aikaisemmin **Ubi Soft Entertainment Software**) on ranskalainen pelitalo, joka on keskittynyt videopelien kehittämiseen ja julkaisuun. Se on arvoltaan Euroopan toiseksi suurin videopeliyhtiö.

Historia
--------

Guillemotin perheen viisi veljestä perustivat Ubi Softin vuonna 1986 Ranskassa. Yhtiön ensimmäisellä vuosikymmenellä myönteisiä arvosteluja julkaisuista saivat esimerkiksi tasohyppely *Twinworld* (1989), urheilupeli *Pro Tennis Tour* (1989, jatko-osa 1991), sci-fi-seikkailupeli *B.A.T.* (1990, jatko-osa 1992) ja sotastrategiapeli *Battle Isle* (1991). Teknisellä toteutuksellaan huomiota herätti toimintapeli *Unreal* (1990). Lisäksi Ubisoft julkaisi PC Engine -konsolin maskottipelin (tunnettu nimillä *PC Kid* ja *Adventures of Bonk*) 16-bittisille tietokoneille nimellä *BC Kid* (1992). Suopeat arviot saaneet pelit olivat lähinnä Amigalle ja Atari ST:lle julkaistuja. 8-bittisistä käännöksistä positiivista huomiota sai kenties eniten roolipeli *Iron Lord* (1989, Commodore 64:n käännös 1990)

Yritys sai pian yhteistyökumppaneikseen suuria pelitaloja, kuten Electronic Artsin, Sierra On-Linen ja Microprosen. Ennen vuosikymmenen vaihdetta yritys oli laajentanut toimintaansa myös Yhdysvaltoihin. *lähde?*

Yhtiö on hankkinut Red Storm Entertainmentin vuonna 2000 ja saanut siten haltuunsa *Rainbow Six* -pelisarjan oikeudet ja jatkokehityksen.

Vuonna 2001 Ubi Soft osti The Learning Companyn saaden oikeudet muun muassa *Myst*- ja *Prince of Persia* -pelisarjoihin.

Syyskuussa 2003 Ubi Soft ilmoitti vaihtavansa nimensä Ubisoftiksi, ja esitteli uuden logon, jossa on pyörre.

Yhtiö osti vuonna 2007 saksalaisen SunFlowers-pelitalon ja siten sai oikeudet *Anno*-pelisarjaan. *Anno*-sarjan kehitys on myöhemmin jatkunut Ubisoftin omistamassa Blue Byte -studiossa. Marraskuussa 2008 Ubisoft ilmoitti ostaneensa Massive Entertainmentin.

### Vivendi yritti haltuunottoa (2015–2018)

Vuodesta 2015 lähtien media-ala yhtiö Vivendi on pyrkinyt laajentamaan mediakiinteistöjään yrityskauppojen ja muiden liiketoimintakauppojen kautta. Mainostoimisto Havasin mukaan Ubisoft oli yksi Vivendin ensimmäisistä kohteista. Lokakuussa 2015 Vivendi osti 6,6 prosenttia Ubisoftin osakkeista, jota Ubisoftin toimitusjohtaja Yves Guillemot piti "epämiellyttävänä". Guillemot kertoi, että pelkää vihamielistä yrityskaappausta ja "taistelee" pitääkseen yhtiön itsenäisenä. Guillemot korosti Electronic Entertainment Expo 2016 -tapahtumassa, että Ubisoft on edelleen itsenäinen yritys, joka ylläpitää luovaa vapauttaan.

Vivendi osti myös osuuden Guillemotsin omistamasta mobiilipeliyrityksestä Gameloftista, samalla kun se aloitti Ubisoftin osakkeiden hankkimisen. Kesäkuun 2016 puoliväliin mennessä Vivendi oli korottanut osakkeita 20,1 prosenttiin, mutta kiisti yrityskaappauksen, vaikka myönsi jatkavansa osakkeiden ostamista.

Joulukuussa 2016 Vivendillä oli 25,15 % osuus Ubisoftin osakkeista, ja huhtikuussa 2017 uutistoimisto *Reuters* kertoi haltuunoton tapahtuvan todennäköisesti sinä vuonna. Guillemotin perhe alkoi nostamaan osuuttaan Ubisoftista vuonna 2017, omistaen 13,6 prosenttia osakepääomasta saman vuoden kesäkuussa, kun taas Vivendi omisti 27 prosenttia.

Viikko ennen kuin Vivendi olisi saanut kaksinkertaisen äänioikeuden aikaisemmin ostettuihin osakkeisiin, mikä olisi todennäköisesti lisännyt Vivendin omistajuuden yli 30 prosenttiin, yhtiö ilmoitti että se ei aio hankkia Ubisoftia seuraavaan kuuteen kuukauteen, eikä hae hallituksen tehtäviä hallussaan olevien osakkeiden vuoksi. Vivendi kuitenkin totesi, että heidän sijoituksensa Ubisoftiin voisi olla yli miljardin euron myyntivoitto.

Ubisoft ja Vivendi tekivät maaliskuussa 2018 sopimuksen, jolla lopetettiin mahdollinen haltuunotto. Vivendi suostui myymään kaikki osakkeensa muille osapuolille, jotka oli arvoltaan yli 30 miljoonaa, ja sitoutui olemaan ostamatta mitään Ubisoftin osaketta viiteen vuoteen. Osa näistä osakkeista myytiin Tencentille, joka nyt omisti 5 prosenttia Ubisoftin osakkeista.

### 2018–

Kesäkuussa 2020 raportoitiin Ubisoftin työntekijöiden kohdanneen seksuaalista väkivaltaa ja häirintää koskevia väitteitä. *Assassin’s Creed Valhallan* luova johtaja luopui tehtävästään henkilökohtaisista kysymyksistä, jotka liittyivät häntä kohtaan esitettyihin väitteisiin. Heinäkuussa useita avainhenkilöitä jätti Ubisoftin väärinkäytösten vuoksi. Toimitusjohtaja Yves Guillemot toisti, että muutokset ovat välttämättömiä "myrkyllisen käytöksen" lopettamiseksi ja auttaa Ubisoftia "parantaa ja vahvistamaan" kulttuuriaan.

Ubisoft Connect
---------------

*Pääartikkeli: Ubisoft Connect*
*Ubisoft Connect* (tunnettu aiemmin nimellä *Uplay*) on Ubisoftin kehittämä digitaalinen pelien kauppa- ja jakelupalvelu. Se on saatavilla Windowsille, PlayStation 4:lle, Xbox One:lle, Wii U:lle, PlayStation 3:lle, Xbox 360:lle, iOS:lle sekä Androidille.

Tytäryhtiöt
-----------

Ubisoftilla on useita tytäryhtiöitä, ja se omistaa muun muassa suomalaisen RedLynx-studion sekä saksalaisen Blue Byte -studion.

Ubisoft Motion Pictures on vastuussa elokuvasovitusten tekemisestä yhtiön peleistä, esimerkkinä *Assassin’s Creed* -elokuva.

Ubisoftilla on 40 pelikehitysstudiota 17 maassa.

### Studioita

* KetchApp
* RedLynx
* Blue Byte
* Massive Entertainment
* Red Storm Entertainment
* Ubisoft Annecy
* Ubisoft Berlin
* Ubisoft Leamington
* Ubisoft Montpellier
* Ubisoft Montreal
* Ubisoft Quebec
* Ubisoft San Francisco
* Ubisoft Singapore
* Ubisoft Sofia
* Ubisoft Toronto

### Suljettuja studioita

* Ubisoft Casablanca

Pelit
-----

*Pääartikkeli: Luettelo Ubisoftin peleistä*
Ubisoftilla on joukko tunnettuja pelejä ja pelisarjoja, kuten:

* *Anno*
* *Assassin’s Creed*
* *Beyond Good & Evil*
* *Brothers in Arms*
* *Far Cry*
* *Growtopia*
* *Heroes of Might and Magic*
* *Just Dance*
* *Prince of Persia*
* *Rayman*
* *The Settlers*
* *Tom Clancy's Ghost Recon*
* *Tom Clancy's Rainbow Six*
* *Tom Clancy's Splinter Cell*
* *Trials*
* *Watch Dogs*
* *Valiant Hearts: The Great War*

Lähteet
-------

1. 1 2  final version\_tcm99-330429\_tcm99-196733-32.pdf Ubisoft 2018 REGISTRATION DOCUMENT and Annual Report (.pdf) *Ubisoft*.  Arkistoitu. Viitattu 15.7.2020. (englanniksi)
2. ↑  Universal registration document *Ubisoft*.  Arkistoitu 7.7.2020. Viitattu 15.7.2020. (englanniksi)
3. ↑  Williams, Hayley: CD Projekt Surpasses Ubisoft To Become Europe's Most Valuable Game Company GameSpot. Viitattu 24.9.2020. (englanniksi)
4. ↑  Ubisoft Major Milestones (PDF) *Ubisoft*. Viitattu 15.7.2020. (englanniksi)
5. ↑  Ubi Soft Acquires Red Storm Entertainment *bluesnews.com*. Viitattu 9.3.2017.
6. ↑  Ubi Soft Acquires The Learning Company's Entertainment Division *Game Zone*.  27.9.2011. gamezone.com. Viitattu 20.4.2017. (englanniksi)
7. ↑  Bramwell, Tom: Ubisoft unveils new logo *Eurogamer*.  Arkistoitu 3.6.2020. Viitattu 15.7.2020. (englanniksi)
8. ↑  Ubisoft Acquires SunFlowers, Anno Franchise Gamasutra. Viitattu 9.3.2017.
9. ↑  Lee, James: Ubisoft acquires Massive Entertainment *GamesIndustry.biz*.  Arkistoitu. Viitattu 15.7.2020. (englanniksi)
10. 1 2  Rosemain, Mathieu: Exclusive: Vivendi to accelerate expansion in video games and advertising - sources *Reuters*.  Arkistoitu 3.6.2020. Viitattu 15.7.2020. (englanniksi)
11. ↑  Saed, Sherif: Vivendi buys even more Ubisoft shares *VG247*.  Arkistoitu 3.6.2020. Viitattu 15.7.2020. (englanniksi)
12. ↑  Graft, Kris: Ubisoft CEO stresses creative independence as Vivendi takeover threat looms *Gamasutra*.  Arkistoitu. Viitattu 15.7.2020. (englanniksi)
13. ↑  Hussain, Tamoor: Former Activision Owner Vivendi Buys Stakes in Ubisoft and Gameloft *GameSpot*.  Arkistoitu 3.6.2020. Viitattu 15.7.2020. (englanniksi)
14. ↑  Kerr, Chris: Vivendi ups stake in Ubisoft to 20.1 percent, edges toward takeover *Gamasutra*.  Arkistoitu 7.2.2020. Viitattu 15.7.2020. (englanniksi)
15. ↑  Vivendi exceeded the 25% shareholding threshold in Ubisoft *Vivendi*.  Arkistoitu 3.6.2020. Viitattu 15.7.2020. (englanniksi)
16. ↑  Ubisoft founding family raises stake to ward off Vivendi *Reuters*.  Arkistoitu. Viitattu 15.7.2020. (englanniksi)
17. ↑  Sinclair, Brendan: Vivendi: No plans for Ubisoft takeover for six months *Gameindustry.biz*.  Arkistoitu 3.6.2020. Viitattu 15.7.2020. (englanniksi)
18. ↑  Sarkar, Samit: Ubisoft finally fends off Vivendi takeover bid through Tencent partnership *Polygon*.  Arkistoitu 5.4.2020. Viitattu 15.7.2020. (englanniksi)
19. ↑  Yin-Poole Wesley: Assassin's Creed Valhalla creative director steps down *Eurogamer*.  Arkistoitu 12.7.2020. Viitattu 15.7.2020. (englanniksi)
20. ↑  Fingas, Jon: Three Ubisoft executives leave amid misconduct allegations *Engadget*.  Arkistoitu 14.7.2020. Viitattu 15.7.2020. (englanniksi)
21. ↑  "Creativity at the Core: Ubisoft Studios" (PDF) *Ubisoft*.  Arkistoitu 3.6.2020. Viitattu 15.7.2020. (englanniksi)
22. 1 2  After 18 Years, Ubisoft Shutting Down Its Studio in Morocco *gamespot.com*. Viitattu 14.6.2017.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Ubisoft**.
* Ubisoftin kotisivut (englanniksi)